Diari Oficial de la Generalitat Valenciana


Sumari del DOGV 7171, del 12-12-2013 (2013/11740)

ACORD de 18 d'octubre de 2013, de la Junta de Govern, de creació de fitxers de dades de caràcter personal de titularitat pública del Col·legi d'Advocats d'Alzira.
------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2013/10/18/(1)/dof/vci/html**

### Dades del document

Número de DOGV
:   7171

Data del DOGV
:   12-12-2013

Secció del DOGV
:   I. DISPOSICIONS GENERALS

Número del document
:   2013/11789


Data del document
:   18-10-2013

Organisme emissor
:   Col·legi d'Advocats d'Alzira

Tipus de document
:   Acord

Descriptors 

:   * dades personals
    * col·legi professional
    * base de dades
    * legislació

ACORD de 18 d'octubre de 2013, de la Junta de Govern, de creació de fitxers de dades de caràcter personal de titularitat pública del Col·legi d'Advocats d'Alzira. [2013/11714]  
Agustín Ferrer Olaso, secretari del Col·legi d'Advocats d'Alzira, certifique:  
Que en la Junta de Govern celebrada el dia 18 d'octubre de 2013 es va adoptar, entre altres, i per unanimitat dels presents, l'acord que es transcriu literalment a continuació:  
«En compliment de la Llei Orgànica 15/1999, de Protecció de Dades de Caràcter Personal, de 13 de desembre, s'acorda per la Junta de Govern la creació de dos fitxers de titularitat pública que s'arrepleguen i descriuen en els apartats annex I, corresponent a l'arxiu ?Col·legiats?, i annex II, corresponent a l'arxiu ?Expedients?.»   
  
  
Alzira, 18 d'octubre de 2013.- El degà: Antonio Llácer Navarro. El secretari: Agustín Ferrer Olaso.  
  
  
Acord de creació de fitxers de dades de caràcter personal de titularitat pública del Col·legi d'Advocats d'Alzira  
  
La Llei Orgànica 15/1999, de 13 de desembre, de Protecció de Dades de Caràcter Personal, establix en l'article 20 que «la creació, modificació o supressió de fitxers de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent».  
El Col·legi d'Advocats d'Alzira és una corporació de dret públic amb personalitat jurídica pròpia i plena capacitat per al compliment dels seus fins, d'acord amb el que establix el text vigent de la Llei 2/1974, de Col·legis Professionals, i en la Llei 6/1997, de 4 de desembre, de Consells i Col·legis Professionals de la Comunitat Valenciana, així com en el Reial Decret 658/2001, de 22 de juny, pel qual s'aprova l'Estatut General de l'Advocacia Espanyola.  
  
Com a corporació de dret públic i en els termes que figuren en la jurisprudència del Tribunal Constitucional, en sentències com les de 20/1988 i 87/1989, correspon al Col·legi d'Advocats d'Alzira l'exercici de totes aquelles funcions d'interés públic que directament i en relació amb la professió d'advocat li siguen encomanades pel legislador o bé li siguen delegades per l'Administració.  
  
Entre les indicades funcions corresponen al Col·legi d'Advocats d'Alzira, en l'àmbit de la seua competència, l'ordenació de l'activitat professional, vetlant per l'ètica i dignitat professional i el respecte degut als drets dels particulars, així com l'exercici de la facultat disciplinària en l'orde professional i col·legial i l'adopció de totes aquelles mesures conduents a evitar l'intrusisme professional.  
  
En virtut d'això, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal, la Junta de Govern del Col·legi d'Advocats d'Alzira, en sessió celebrada el dia 18 d'octubre de 2013 acorda, per unanimitat, l'aprovació de la disposició de creació de fitxers de titularitat pública de caràcter personal del Col·legi en els termes següents:  
  
Primer. Es creen els fitxers de dades de caràcter personal de titularitat pública responsabilitat del Col·legi d'Advocats d'Alzira que s'indiquen en els annexos de la present disposició i que hauran d'adequar-se als termes i condicions previstos en l'article 20 de la Llei Orgànica 15/1999, de 13 de desembre, de Protecció de Dades de Caràcter Personal, i disposicions de desplegament, en particular a les establides en el Reial Decret 994/1999, pel qual s'aprova el Reglament de mesures de seguretat dels fitxers automatitzats que continguen dades de caràcter personal.  
Segon. El Col·legi, com a responsable dels fitxers i com a responsable dels tractaments, haurà d'adoptar les mesures necessàries per a garantir que les dades de caràcter personal existents en estos s'usen per a les finalitats i funcions de dret públic que té encomanades i reconegudes en la Llei de Col·legis Professionals 2/1974, la llei autonòmica Llei 6/1997, de 4 de desembre, de Consells i Col·legis Professionals de la Comunitat Valenciana, en el seu Estatut propi i la resta de normativa de caràcter general o sectorial que afecte la professió, en relació amb la Llei Orgànica 15/1999, de 13 de desembre, de Protecció de Dades de Caràcter Personal.  
Tercer. Els professionals afectats podran exercir els drets d'accés, rectificació, cancel·lació i oposició, davant de la Secretaria del Col·legi d'Advocats, amb domicili en la plaça del Sufragi, 9, 2a planta, 46233 Alzira (València).  
Quart. La Junta de Govern del Col·legi d'Advocats d'Alzira té la competència per a la creació d'aquells nous fitxers de dades de caràcter personal de titularitat pública que, si és el cas, resulten necessaris per a l'exercici de les finalitats i funcions públiques pròpies del Col·legi, d'acord amb les lleis de Col·legis Professionals i la Llei de Protecció de Dades.  
Així mateix la Junta de Govern té la competència per a la modificació o supressió de tots els fitxers de titularitat pública de responsabilitat del Col·legi.  
Disposició final. La present disposició es traslladarà a l'Agència Espanyola de Protecció de Dades, d'acord amb el que disposa l'article 39.2.a de la Llei Orgànica 15/1999, de 13 de desembre, de Protecció de Dades de Caràcter Personal (LOPD), que disposa que seran objecte d'inscripció en el Registre General de Protecció de Dades els fitxers dels quals siguen titulars les administracions públiques. Així mateix, i en l'article 5 del Reial Decret 1332/1994, de 20 de juny, de 1994, que desenrotlla determinats aspectes de la Llei Orgànica 5/1992, i que està en vigor en tant que no s'opose a la LOPD, s'assenyala que tot fitxer de dades de caràcter personal de titularitat pública serà notificat a l'Agència Espanyola de Protecció de Dades per l'òrgan competent responsable del fitxer per a la seua inscripció en el Registre General de Protecció de Dades, per mitjà del trasllat, a través del model normalitzat que a este efecte elabore l'Agència, d'una còpia de la disposició de creació del fitxer.  
Cosa que es fa pública als efectes oportuns.  
  
Alzira, 18 d'octubre de 2013  
  
  
ANNEX I  
  
Nom del fitxer: Col·legiats.  
A) Descripció del fitxer i finalitats: tractament de les dades necessàries per a col·legiar advocats llicenciats.   
Finalitats: procediment administratiu, altres finalitats.  
B) Origen i procedència de les dades: el propi interessat o el seu representant legal, altres persones físiques.   
C) Col·lectius o categories d'interessats: advocats llicenciats.  
D) Estructura bàsica del fitxer:  
1. Dades identificatives: NIF/DNI; adreça; telèfon; nom i cognoms; firma.  
2. Dades de característiques personals: nacionalitat; sexe; data de naixement; lloc de naixement.  
3. Circumstàncies socials.   
4. Dades acadèmiques i professionals: formació; titulacions (data d'expedició del títol i universitat); adscripció al col·legi corresponent; data d'alta i si és el cas canvis, modificacions, comunicacions d'exercici professional en distint àmbit territorial al del col·legi d'adscripció i baixa col·legial; número de col·legiat; modalitats d'exercici professional i especialitats; càrrecs corporatius; situació d'exercent o no exercent; alta en el llistat de pèrits; alta en el llistat d'administradors concursals; circumstàncies afectantes a l'habilitació professional, i incompatibilitats.  
5. Dades econòmiques, financers i d'assegurances: dades bancàries; corrent de pagament o morositat quotes; règim de previsió social.  
6. Informació comercial.  
7. Transaccions de béns i servicis.  
8. Detalls de l'ocupació.  
E) Sistema de tractament: mixt.  
F) Mesures de seguretat: nivell bàsic.  
G) Cessions de dades: hisenda pública i administració tributària; òrgans judicials; registres públics; col·legis professionals; notaris, advocats i procuradors; bancs, caixes d'estalvi i caixes rurals.  
  
H) Transferències internacionals de dades: no estan previstes.  
I) Responsable del fitxer: Col·legi d'Advocats d'Alzira, amb domicili en la plaça del Sufragi, 9, 2a planta, 46661 Alzira (València).  
  
J) Servici o unitat davant el qual s'hauran d'exercitar els drets d'accés, rectificació, cancel·lació i oposició: Secretaria del Col·legi d'Advocats d'Alzira.  
  
  
ANNEX II  
  
Nom del fitxer: Expedients.  
A) Descripció del fitxer i finalitats: sol·licitud dels servicis d'un advocat d'ofici i/o justícia gratuïta.   
Finalitats: gestió comptable, fiscal i administrativa; prestació de servicis de solvència patrimonial i crèdit; compliment/ incompliment d'obligacions dineràries, altres finalitats.  
B) Origen i procedència de les dades: el propi interessat o el seu representant legal, altres persones físiques.   
C) Col·lectius o categories d'interessats: empleats; ciutadans i residents; proveïdors; associats o membres; propietaris o arrendataris; pacients; estudiants; persones de contacte; representants legals; immigrants; sol·licitants; beneficiaris; demandants d'ocupació.  
  
D) Estructura bàsica del fitxer:  
1. Dades identificatives: NIF/DNI; adreça; telèfon; nom i cognoms; firma.  
2. Dades de característiques personals.  
3. Circumstàncies socials.   
4. Dades acadèmiques i professionals.  
5. Dades econòmiques, financers i d'assegurances.  
6. Informació comercial.  
7. Transaccions de béns i servicis.  
8. Detalls de l'ocupació  
E) Sistema de tractament: mixt.  
F) Mesures de seguretat: nivell mitjà.  
G) Cessions de dades: hisenda pública i administració tributària; òrgans judicials; registres públics; col·legis professionals; notaris, advocats i procuradors; bancs, caixes d'estalvi i caixes rurals.  
  
H) Transferències internacionals de dades: no estan previstes.  
I) Responsable del fitxer: Col·legi d'Advocats d'Alzira, amb domicili en la plaça del Sufragi, 9, 2a planta, 46809 Alzira (València).  
  
J) Servici o unitat davant el qual s'hauran d'exercitar els drets d'accés, rectificació, cancel·lació i oposició: Secretaria del Col·legi d'Advocats d'Alzira.  
  
Alzira, 18 d'octubre de 2013.- El degà: Antonio Llácer Navarro. El secretari: Agustín Ferrer Olaso.


Còpia Permalink ELI